Translate the text from Welsh to English.



 
Wrth i Lywodraeth Cymru baratoi i gyhoeddi Cynllun Rheoli’r Coronafeirws wedi'i ddiweddaru, yn nodi’r hyn a fydd yn digwydd y tu hwnt i lefel rhybudd un, bydd gorchuddion wyneb yn parhau i fod yn ofynnol mewn rhai lleoliadau, fel ar drafnidiaeth gyhoeddus, mewn tacsis ac mewn lleoliadau iechyd a gofal cymdeithasol, o leiaf, tra bo’r coronafeirws yn parhau i beri bygythiad i iechyd y cyhoedd.


Mae ystyriaeth weithredol bellach yn cael ei rhoi i a ddylai gorchuddion wyneb fod yn ofynnol mewn lleoliadau eraill hefyd, fel lleoliadau manwerthu, os caiff y cyfyngiadau eu llacio ymhellach.


Ar hyn o bryd mae Cymru ar lefel rhybudd un – mae gorchuddion wyneb yn orfodol ym mhob man cyhoeddus dan do ar lefel rhybudd un ac uwch.


Yr wythnos nesaf, bydd y Gweinidogion yn cynnal yr adolygiad 21 diwrnod rheolaidd o’r rheoliadau coronafeirws, a fydd yn nodi a ellir llacio'r cyfyngiadau mewn rhai mannau dan do, gan gynnwys yng nghartrefi pobl.


Byddant hefyd yn cyhoeddi cynlluniau newydd yn nodi sut y bydd Cymru yn symud y tu hwnt i lefel rhybudd un i lefel rhybudd sero newydd, gyda llai o gyfyngiadau cyfreithiol.


Fodd bynnag, cadarnhaodd y Gweinidogion heddiw y bydd gorchuddion wyneb yn parhau i fod yn ofynnol o dan y gyfraith mewn rhai mannau tra bo’r coronafeirws yn parhau i beri bygythiad i iechyd y cyhoedd.


Dywedodd y Prif Weinidog, Mark Drakeford:



> Bydd angen help pawb arnom i gadw’r coronafeirws dan reolaeth wrth i ni barhau i ymateb i'r pandemig – yn sicr nid yw'r feirws hwn wedi diflannu.
> 
> 
> Rydyn ni'n gwybod bod llawer o bobl yn parhau i boeni ac yn bryderus am fynd allan. Byddwn yn cynnal y gofyniad i wisgo gorchuddion wyneb mewn rhai mannau – ar drafnidiaeth gyhoeddus ac mewn lleoliadau iechyd a gofal cymdeithasol, ac mewn llefydd eraill yn ôl yr angen – er mwyn helpu i'n cadw ni i gyd yn ddiogel.


Mae tystiolaeth wyddonol yn cefnogi’r defnydd o orchuddion wyneb, ochr yn ochr â chamau eraill, fel ffordd o leihau trosglwyddiad y feirws.


Yn bennaf, maent yn diogelu pobl eraill, yn hytrach na'r rhai sy’n eu gwisgo, rhag lledaeniad yr haint, a hynny drwy orchuddio'r trwyn a'r geg, sef y prif ffynonellau ar gyfer trosglwyddo’r feirws. Maent yn arbennig o ddefnyddiol mewn ardaloedd dan do prysur neu lawn sydd wedi’u hawyru'n wael.


Mae cerbydau trafnidiaeth gyhoeddus fel arfer yn fannau caeedig. Os yw trên neu fws yn llawn, ni all bobl ddewis peidio â mynd arnynt os mai dyna’r unig ffordd sydd ganddynt o gyrraedd y gwaith.


Gall lleoliadau iechyd a gofal cymdeithasol fod yn amgylcheddau risg uchel lle gallai cleifion sâl ac aelodau o staff fod mewn mwy o berygl o ddod i gysylltiad â'r feirws. Gall gwisgo gorchuddion wyneb yn yr ardaloedd hyn helpu i ddiogelu eraill.


Bydd y rheolau ar orchuddion wyneb hefyd yn newid mewn ysgolion. Ddydd Gwener, ysgrifennodd y Gweinidog Addysg, Jeremy Miles, at bob ysgol yng Nghymru yn egluro nad argymhellir gwisgo gorchuddion wyneb yn yr ystafell ddosbarth o fis Medi ymlaen.


Ychwanegodd y Gweinidog Iechyd, Eluned Morgan:



> Mae gwisgo gorchuddion wyneb yn ffordd effeithiol o leihau trosglwyddiad y coronafeirws.
> 
> 
>  Mae gan bob un ohonom ddyletswydd i helpu i ddiogelu ein gilydd. Mae diogelu pawb wedi bod yn flaenoriaeth i Lywodraeth Cymru gydol y pandemig a bydd yn parhau i fod yn flaenoriaeth yn y dyfodol.


Bydd y Prif Weinidog yn gwneud datganiad yn y Cyfarfod Llawn ddydd Mercher yn nodi canlyniad yr adolygiad 21 diwrnod ac yn rhoi rhagor o fanylion am y lefel rhybudd sero newydd.







Translation:


 
As the Welsh Government prepares to publish an updated Coronavirus Control Plan, setting out what will happen beyond alert level one, face coverings will continue to be required in certain settings, such as public transport and taxis, and health and social care, as a minimum, while coronavirus remains a public health threat.


Active further consideration is being given to whether face coverings should also be required in other settings, such as retail, if restrictions are relaxed further.


Wales is currently at alert level one – face coverings are mandatory in all indoor public places at alert level one and above.


Next week, Ministers will hold the regular 21\-day review of the coronavirus regulations, which will set out whether restrictions can be relaxed in some indoor places, including people’s homes.


They will also publish new plans setting out how Wales will move beyond alert level one to a new alert level zero, with fewer legal restrictions.


But Ministers today confirmed face coverings will continue to be required by law in some places while coronavirus remains a public health threat.


First Minister Mark Drakeford said:



> We will need everyone’s help to keep coronavirus under control as we continue to respond to the pandemic – this virus has quite certainly not gone away.
> 
> 
> We know many people are still worried and anxious about going out. We will maintain the requirement to wear face coverings in certain places – on public transport and health and social care settings, and others where necessary – to help keep us all safe.


Scientific evidence supports the use of face coverings, alongside other measures, as a way of reducing the transmission of the virus.


They largely protect other people, rather than the wearer, against the spread of infection because they cover the nose and mouth, which are the main sources of transmission of virus. They are particularly useful in busy or crowded, indoor and poorly\-ventilated areas.


Public transport vehicles are usually enclosed spaces. If a train or bus is crowded it may not be possible for people to choose not to get on as it could be their only route to work.


Health and social care settings can be high risk environments where sick patients and staff could be at increased risk of exposure to the virus. Wearing face coverings in these areas can help protect others.


The rules on face masks will also be changing in schools. On Friday, Education Minister Jeremy Miles wrote to all schools in Wales explaining that wearing face coverings in the classroom will no longer be recommended from September.


Health Minister Eluned Morgan added:



> Wearing face masks is an effective way of reducing the transmission of coronavirus.
> 
> 
> We all have a duty to help to protect each other. Keeping everyone safe has been the Welsh Government’s priority through the pandemic and will continue to be the priority in future.


The First Minister will make a statement to Plenary on Wednesday setting out the outcome of the 21\-day review and providing further details on the new alert level zero.